Kümme maakuulajat ütlesid, et tõotatud maal on hiiglased,
me ei pääse sinna.
Kahel maakuulajal oli teistsugune vaim.
Nad uskusid Jumala tõotusi ja lepingut.
Maailm nõuab maade loovutamist rahu eest.
Kristlased aga peavad Juudat ja Samaariat kaitsma.
Maailm esitleb asju negatiivselt. On Joosua ja Kaalebi raporti aeg.
Joshua ja Caleb Iisraeli südamaal
Kasvasid USAs. Mis sind Iisraeli kolima ajendas?
Kasvasin New Yorgis.
Mu vanemad olid konservatiivsed juudid.
Kuigi me polnud religioossed, järgisime bar mitsva traditsiooni,
sõima paasapühal matzaleiba ja paastusime Yom Kippuril.
Sellega asi piirdus.
Kui olin 12-aastane, otsisid vanemad meile suvelaagrit.
See pidi olema juutidele suunatud ja odav.
Nad võrdlesid kõigi juudi suvelaagrite hindu.
Nimekirjas oli ka infot Beitari laagri kohta.
Laager maksis vaid vaid 500 dollarit, nii et meid saadeti sinna.
Nad ei teadnud, et Beitar oli radikaalne sionistlik organisatsioon.
Läksin nende laagrisse ja armusin.
Mulle õpetati, et pean Iisraeli kolima.
Tegin otsuse 12-aastaselt.
Armastus Iisraeli vastu süttis selles laagris.
Millal Iisraeli kolisid?
24-aastaselt, kui olin käinud Iisraelis juba 6 korda,
ja otsustasin teha aliya.
See oli 1984. aastal.
Läksin Jeruusalemmas Machon Meiri ješivasse õppima.
See oli väga sionistlik ješiva,
kus õpetati Iisraelimaa ja juudi rahva ning nende pühaduse kohta.
Olin seal kaks aastat.
Kohtusin sel ajal oma naise Jackiega, kes pärineb Torontost.
Abiellusime ja pärast õpingute lõppu kolisime Beit Eli.
Mõned kaastudengid läksid edasi õppima Beit Eli ješivasse
ja kutsusid meid külla.
Käisin seal sõpradega ja mulle meeldis väga koht ja rabi.
Kolisime Beit Eli ja õppisin kaks aastat seal.
Seal kohtusin mehega, kellest sai meie rabi siin Har Brachas.
Tollal õppis ta ka ise ja õpetas samal ajal meile
juudi seadusi, Piiblit ja juudi filosoofiat.
Meile meeldis tema õpetus, kuna ta on väga inspireeriv.
Kui olime kaks aastat Beit Elis elanud,
tuli üks mu Jeruusalemma sõber Har Brachasse.
Püüti arendada seda asundust.
Asundus sai alguse Iisraeli Iseseisvuspäeval 1984. a.
Ma polnud siis siin, kuid asi olevat metsik olnud.
Tavaliselt satub Iseseisvuspäev maikuusse, kui on hea ilm.
Tol päeval oli rahetorm.
Kohal olid ühendused Peace Now ja Gush Emunim,
viimane järgib rabi Cooki õpetusi.
Armee püüdis eri ühenduste aktiviste lahus hoida.
Tänu Jumalale, parempoolsed võitsid vasakpoolsed
ja sündis asundus.
Algul oli siin vaid 30 legaalset maja,
mis kraanade ja traktoritega kohale toodi ja kokku monteeriti.
15 maja kahes reas.
Perekondi siiski ei piisanud.
Siia kutsuti naaberasundustest vabatahtlikke
aastaks tööle.
Aasta järel naasid pered kodudesse
ning siia jäi vaid üks perekond ja neli sõdurit.
See pere on tänaseni siin.
Nad oleks hea meelega terve paiga endale jätnud.
Õnneks otsustas Jumal teisiti.
Grupp Machon Meiri tudengeid otsustas siia kolida
ja asunduse käima saada.
Miks pered siin elada ei tahtnud?
Siin mäel on raske elada.
Siin oli vaid 30 maja. Polnud ühistransporti ega poode.
Polnud arstiabi ega koole.
Oli vaid tühi mäetipp, 890 meetrit merepinnast kõrgemal.
Talvel sajab lund ja on külm.
Oleme sõna otseses mõttes pilvedes.
Väikese kogukonna rajamine on raske,
kuna inimesed tahavad asju eri moodi teha.
Kõigi asulate rajamisetapis on probleeme.
See on loomulik.
Seepärast osad pered lahkusid.
Oli lausa jumalapilge lasta 29 majal tühjalt seista.
Machon Meiri tudengid otsustasid midagi ette võtta.
Nad saatsid 6-7 noorperet, kus oli kõige rohkem kaks last.
Enamik peresid olid Jeemeni taustaga.
Lehtmajapühadel on komme
õhtuti tantsida ja pidutseda.
Ka templis peeti lehtmajadepüha vahepäevadel pidu.
Siin toimus pidu ja kutsuti kokku rahvas.
Tulime naisega Beit Elist.
Saime valida, millises tühjas majas ööbida tahtsime.
Järgmisel hommikul esitles Gershon Mesika,
Samaaria maavanem, kes oli toona Har Bracha kogukonna sekretär,
meile kohalikke töövõimalusi ja koole.
Siis otsustasin, et kolime siia.
Naine mõtles, et olen hull.
Ta ei tahtnud kuue jeemenlanna naabriks kolida.
Kas teil lapsi oli juba? - Üks.
Kolisite siis Beit Eli suurest kogukonnast ...
Seal oli kõigil 15 last. - Kolisite siia perifeeriasse.
Kolisime perifeeriasse, mis on samas maailma keskpunkt.
Räägi, kuidas asundus kasvas.
See on olnud uskumatu.
Kui olime siin aasta elanud, hakkas kogukond rabi otsima.
Ütlesin, et olin Beit Elis sobivat inimest kohanud.
Kutsusin rabi perega sabatiks külla.
Sabatipäeval läksime jalutama. Siin polnud endiselt midagi.
See oli otsekui džungel. Siin elas metsloomi.
Jalutades ütles rabi, et ta võiks siin palju ära teha.
Tal oli koha suhtes hea tunne.
Ta uskus, et võib siin vaimselt kasvada.
Heebrea keeles on sõna, mis tähendab uudse tegemist.
Arvasin, et ta mõtles uusi ilmutusi Toorast.
Ta mõtles siiski ka kogukonna ehitamist.
Kõik, mis siin on, on tänu temale.
Ta rajas siia 1992. a ješiva.
Ta meelitas kohale 30 õpilast.
Poole ajast veetsid poisid armees ja poole ješivas.
Programm kestis viis aastat, kaks aastat normaalsest kauem.
Kui viis aastat läbi oli,
paljud ješiva lõpetajad abiellusid ja jäid siia elama.
Nad armusid sellesse paika.
Nüüd on nad asula juhatuses.
Nad olid siin esimesed tudengid ja neil on endal lapsed.
Nad on Har Bracha mootoriks.
Miks siin Har Brachas parem elada on
kui näiteks Tel Avivis?
Meie rabid õpetavad, et Piiblis on 613 käsku.
Nad ütlevad, et kui panna need käsud ühte kaalukaussi
ja teise käsk Iisraelimaa asustada,
on kaalukausid tasakaalus.
Iisraelimaa asustamine on võrdne kõigi teiste käskude summaga.
On hämmastav, kui tähtis Iisraelimaa asutamine on.
Rambam, üks suurimaid juudi mõtlejaid, ütles,
et Iisraeli asustamisel on eri tasandid.
Kõrgeim tasand saavutatakse, kui kolitakse paika,
kus asub väga vähe juute ja rohkem teisi rahvusi.
Har Bracha on Samaarias, kus elab väga vähe juute.
Tahame siia juudi elanikke juurde tuua.
Vaimsest perspektiivist on siin tähtis elada.
Julgeoleku perspektiivist vaadates
elame siin kõrgel mäel.
Õhtul näeb siit tervet Iisraeli rannikut.
Enamik iisraellasi elab just seal rannikualal.
Kui siin mäel oleksid vaenlased ja terroristid,
võiksid nad kergelt tulistada qassam-rakette
Tel Avivi, Petach Tikva ja Ben Gurioni lennuvälja pihta.
Nad võiksid tabada lennukeid.
See on põhjus, miks me siin oleme.
Kui mõelda prohvetlikust perspektiivist,
siis kas näed siin mägedel midagi Piibliga seonduvat?
Jumal käskis Aabrahamil oma kodu jätta
ja minna Jumala näidatud maale.
Aabraham on terve juudi rahva sümbol.
Jumal räägib Aabrahami kaudu kogu juudi rahvale.
Kolisin New Yorgist Iisraelimaale.
Olen nagu kaasaja Aabraham.
Iga Iisraeli elama koliv juut on tänapäeva Aabraham.
Oleme järg Jumala poolt Aabrahamile antud käsule
asustada ja vallutada Iisraelimaa.
Räägi, mida sa siin teed.
Tegelen mitmete asjadega. Mul on tuhat kätt.
Töötan ješivas.
Tõlgin rabi Melamedi raamatuid. Ta on kirjutanud 14 raamatut.
Ta on kirjutanud raamatusarja "Juudi seaduse pärlid".
Sari on populaarne nii siin Iisraelis kui välismaal.
Seda kasutatakse Iisraeli koolides ja kõik tunnevad seda.
Kõik tahavad seda osta ja neid on müüdud juba 350 000.
See on ehk üks Iisraeli enimmüüdud raamatuid.
Tõlgin rabi kirjutisi.
Ta on kolumnist oma rajatud ajalehes.
Lehte annavad välja ješiva tudengid.
Rabi artikleid loevad Knesseti liikmed ja teised prominendid.
Õhutasin oma sõpru rabi artikleid lugema.
Tavaliselt aeguvad ajaleheartiklid kiiresti.
Rabi Melamed räägib asjadest, mis juhtuvad poole aasta pärast.
See on prohveteerimine.
Mu isa loeb neid artikleid ja reklaamib, kui head need on.
Loodetavasti tõlkisin need hästi.
Töötan ka giidina.
Olen seda algusest peale teinud.
Algul olin siin ainus, kes inglise keelt oskas.
Kui siia turiste tuli, kutsuti mind appi.
Olen esitlenud seda kohta tuhandetele turistidele,
Iisraeli sõpradele, kes on Har Brachast huvitatud.
Kui palju peresid siin elab?
Täna elab siin 320 perekonda.
Laste arvu ma isegi ei tea.
Räägin turistidele, et meie peamine tööstus on lastehankimine.
Iga poole aasta tagant peame uue lasteaia avama.
Tänu Jumalale nende laste eest.
Peresid on seega ca 320.
Enamik inimesi töötab teistes linnades.
Asume tsentraalses kohas, Jeruusalemm on 15 minuti kaugusel.
Petach Tikva ja Tel Aviv on ka lähedal.
Paljud meie elanikest on õpetajad Elon Moreh's või Itamaris.
Mõned töötavad rabidena meie ješivas.
Meil on advokaate, arste ja põllumehi.
Kui esimest korda Iisraeli tulin, tulin alguses siia.
Tulin lennujaamast otse siia.
Esimesel hommikul vaatasin alla orgu.
Vapustav vaade! Mulle tundus see koht imeline.
Aabraham tuli siia põhja poolt, Elon Moreh' kaudu
Shechemisse ja siiakanti.
See on väga eriline koht.
Rabid õpetavad, et Iisraelimaal on kolm kohta,
mis kuuluvad tõestatult juutidele.
Need osteti raha eest ja see on Piiblis kirjas.
Esimene neist on Jeruusalemm, mille ostis kuningas Taavet.
Teine on Hebron, kus Aabraham oma naisele haua ostis,
ja kolmandaks Shechem, kus Jaakob maatüki ostis.
Nende kolme üle vaieldakse täna kõige rohkem.
Kui Iisraeli rahvas kõrbest tuli, jõudsid nad esmalt siia.
Nad tulid Har Brachasse.
Kui Mooses suri teisel pool Jordanit,
kästi Joosual rahvas Iisraelimaale tuua.
Ta pidi tulema esmalt Gerasimi mäele, kus praegu seisame,
ja seejärel Eebali mäele.
Pool rahvast seisis ühel ja teine pool teisel mäel.
Keskele jäi Shechemi linn, kuhu preestrid lepingulaeka viisid.
Preestrid lugesid ette Piibli õnnistused ja needused.
Õnnistused loeti Gerasimi mäe suunas.
Rahvas hüüdis vastuseks 'Aamen'. 'Aamen' kaikus orus edasi.
Seepärast nimetatakse seda mäge Har Brachaks, Õnnistuse mäeks.
Needused loeti Ebali mäe suunas.
See oli nagu teine Siinai mägi. Seadus anti teist korda.
Siin mõistsime, miks tõotatud maale tulime.
Tulime siia, et Jumala tahet teostada.
Kas see on selge kõigile Har Bracha elanikele?
Kõik teavad seda ja tunnevad seda südames.
Ainult minusugused hullud mõtlevad sellele terve päeva,
kuid kõik on väga idealistlikud.
Täna on meil, tänu Jumalale, ka toidupood.
Varem oli raskem.
See meelitab kohale idealiste.
Infot Har Bracha kohta ja rabi Melamedi artikleid
võib tellida aadressilt: www.en.yhb.org.il
Tõlge: Monika Jaaguri